kalixlouiis/myanmar-wikipedia-corpus huggingface dataset:
အင်္ဂါဂြိုဟ်သား သည် ၂၀၁၅ ခုနှစ် အမေရိကန် သိပ္ပံစိတ်ကူးယဉ်ရုပ်ရှင်ကားဖြစ်ပြီး ဒါရိုက်တာ Ridley Scott မှ ဖန်တီးချက်ဖြစ်ကာ Matt Damon မှ အဓိကဇာတ်လမ်းသရုပ်ဆောင်အဖြစ် သရုပ်ဆောင်ထားသည်။
အင်္ဂါဂြိုဟ်ပေါ်၌ သိပ္ပံလေ့လာရေးမက်ရှင်တစ်ခုတွင် မမျှော်လင့်ထားသော မတော်တဆမှုကြောင့် အဖွဲ့နှင့်အုပ်စုကွဲကာ သောင်တင်ကျန်ခဲ့သော လူသားတစ်ယောက်အနေဖြင့် အသက်ရှင်ရန် ကြိုးပမ်းပုံကို ပုံဖော်ရိုက်ကူးထားသည်။
ဒြပ်ဆွဲအား သည် ၂၀၁၃ ခုနှစ် ဗြိတိသျှ/အမေရိကန် စိတ်ကူးယဉ်သိပ္ပံဇာတ်ကား ဖြစ်သည်။
ယင်းအား ဒါရိုက်တာ တွဲဖက်ထုတ်လုပ်သူ တွဲဖက်ဇာတ်ညွန်းဆရာ Alfonso Cuarón မှရိုက်ကူးသည်။
ဇာတ်လမ်းသရုပ်ဆောင်များမှာ Sandra Bullock နှင့် George Clooney တို့ဖြစ်ကြပြီး ဇာတ်လမ်းအကျဉ်းမှာ အာကာသ လွန်းပျံယာဉ် ပြုပြင်ရာ ကမ္ဘာပတ်လမ်းကြောင်းတွင် ဂြိုဟ်တုအကျိုးအပဲ့များကြောင့် မစ်ရှင်အား ရုပ်သိမ်းရာမှ ပြဿနာကြုံရပြီး ကမ္ဘာမြေသို့ ပြန်လည်ဆင်းသက်ရပုံ စသည်တို့အား ထိတ်သည်းရင်ဖိုဖွယ် ရိုက်ကူးထားသည်။
ကျမ်းကိုး Category:သိပ္ပံစိတ်ကူးယဉ် ရုပ်ရှင်ဇာတ်ကားများ Category:၂၀၁၃ ရုပ်ရှင်ဇာတ်ကားများ Category:အင်္ဂလိပ်ဘာသာစကား ရုပ်ရှင်ဇာတ်ကားများ Category:အမေရိကန် ရုပ်ရှင်ဇာတ်ကားများ Category:ဗြိတိသျှ ရုပ်ရှင်ဇာတ်ကားများ Category:အမေရိကန် သိပ္ပံစိတ်ကူးယဉ် ရုပ်ရှင်ဇာတ်ကားများ။
အပိုလို ၁၃ ရုပ်ရှင်သည် ၁၉၉၅ ခုနှစ် အမေရိကန် သမိုင်းမှတ်တမ်းဆိုင်ရာ ဒရာမာဇာတ်ကားတစ်ခုဖြစ်သည်။
ဒါရိုက်တာ Ron Howard မှရိုက်ကူးခြင်းဖြစ်ပြီး နာဆာ၏ လကမ္ဘာပေါ်သို့ ခြေချရန်ကြိုးပမ်းခဲ့သော အပိုလိုစီမံကိန်းများထဲမှ အပိုလို ၁၃ အား နောက်ကျောခံထားကာ ရိုက်ကူးထားသည်။
အပိုလို ၁၃ အာကာသယာဉ်သည် အောက်ဆီဂျင် ချွတ်ယွင်းမှုကြောင့် တပ်ခေါက်ဆုတ်ခွာခဲ့ရသည့် မစ်ရှင်တစ်ခုဖြစ်ကာ ဤဇာတ်ကားသည် ကမ္ဘာမြေသို့ အာကာသယာဉ်မှူးများ ဘေးမသီရန်မခ ပြန်လည်ရောက်ရှိရန် ခက်ခက်ခဲခဲ ကြိုးပမ်းခဲ့ရပုံများအား ရိုက်ကူးထားသည့်ဇာတ်ကားဖြစ်သည်။
အမေရိကန်ပြည်ထောင်စုတွင် ဇွန် ၂ဝ ၁၉၉၅ ခုနှစ်တွင် စတင်လွှင့်ခဲ့ပြီး အကယ်ဒမီဆုအတွက် လျာထားခြင်း ခံခဲ့ရသည် ( အကောင်းဆုံး တည်းဖြတ်ဆုနှင့် အကောင်းဆုံး အသံဆုအား ဆွတ်ခူးရရှိခဲ့သည်)။
ကြယ်တာရာကြားဝယ် ရုပ်ရှင်သည် ၂ဝ၁၄ ခုနှစ် ခရစ္စတိုဖာ နိုလန်မှ ဒါရိုက်တာလုပ်ကာ ရိုက်ကူးထားသည့် သိပ္ပံစိတ်ကူးယဉ်ဇာတ်လမ်းဖြစ်သည်။
အဓိကဇာတ်ဆောင်များအဖြစ် Matthew McConaughey, Anne Hathaway, Jessica Chastain နှင့် Michael Caine တို့မှ ပါဝင်သရုပ်ဆောင်ထားသည်။
ဇာတ်ကား၏သရုပ်မှာမူ အာကာသယာဉ်မှူးများသည် တွင်းပေါက်ကနေတစ်ဆင့် ကမ္ဘာသစ်များအား လူသားများအတွက် ရှာဖွေကြခြင်းဖြစ်သည်။
ယင်းဇာတ်ကားရိုက်ကူးခဲ့ရာ၌ ငွေကြေးကုန်ကျများပြားသည့် အထူးလုပ်ဆောင်ချက်များအား သုံးခဲ့ရသည်ဟုဆိုသည်။
ရုပ်ရှင်အား အမေရိကန်ပြည်ထောင်စု လော့အိန်ဂျယ်မြို့၌ ၂ဝ၁၄ ခုနှစ် အောက်တိုဘာလတွင် ဖြန့်ချိခဲ့သည်။
၈၇ ကြိမ်မြောက် အကယ်ဒမီဆုပေးပွဲတွင် ယင်းဇာတ်ကားသည် အကောင်းဆုံး အထူးပြုလုပ်ချက်ဆု၊ အကောင်းဆုံး အသံတည်းဖြတ်ခြင်းဆု၊ အကောင်းဆုံး ဒီဇိုင်းထုတ်လုပ်ခြင်းဆု အစရှိသော ဆုအသီးသီးအား ဆွတ်ခူးရရှိခဲ့သည်။
ဇာတ်ညွှန်းအကျဉ်း ကမ္ဘာပေါ်မှ ယာခင်းများသည့် ကြီးမားသော ပိုးကျခြင်းကြောင့် အစာရေစာ ရှားပါးလာကာ လူသားမျိုးနွယ် မျိုးတုန်းပျောက်ကွယ်ရကိန်းနှင့် ရင်ဆိုင်နေရသည်။
ကူးပါးသည် နာဆာ၏ ယခင်လေယာဉ်မှူးဟောင်းနှင့် ယာသမားတစ်ယောက်ဖြစ်ကာ သားသမီးနှစ်ယောက်ရှိသည်။
တစ်နေ့တွင် သမီးဖြစ်သူနှင့်အတူ နာဆာ၏ လျှို့ဝှက်နေရာအား ရှာဖွေတွေ့ရှိခဲ့သည်။
ယင်းမှတဆင့် ဒေါက်တာ ဘရန်းနှင့် ဆုံခဲ့သည်။
သူတို့သည် လွန်ခဲ့သောဆယ်စုနှစ်တစ်ခုလောက်ကတည်းက လူသားများလိုက်ပါသော အာကာသယာဉ်များအား တွင်းပေါက်များမှတဆင့် ကမ္ဘာသစ်ဆီသို့ စေလွှတ်ခဲ့ပြီးဖြစ်သည်။
စကြဝဠာအခြားတစ်ဖက်သို့ ဂယ်လက်ဆီများအားဖြတ်ကာ ခရီးသွားရန်အတွက် စနေဂြိုဟ်အနီးတွင် အင်မတန်ကြီးမားသည့် တွင်းနက်တစ်ခုအား လွန်ခဲ့သောနှစ် ၄ဝ ခန့်က စတင်တွေ့ရှိခဲ့သည်။
အစီစဉ် (က) လူသားများအား တတ်နိုင်သမျှ Endurance ယာဉ်ပေါ် တင်ခေါ်ကာ ကမ္ဘာမြေမှ ထွက်ခွာရန်၊ အစီစဉ် (ခ) အအေးရိုက်ထားသော လူသားမျိုးဥ ၅ဝဝဝ အားသယ်ဆောင်ပြီး လူသားမျိုးနွယ်အား ရှင်သန်အောင်ပြုလုပ်ရန် ဖြစ်သည်။
ကူးပါးသည် ယင်းခရီးစဉ်တွင် စေတနာဝန်ထမ်းအဖြစ်ပါဝင်ရန် သဘောတူခဲ့သည်။
Endurance ဖြင့် စနေဂြိုဟ်သို့ ၂ နှစ်ခန့်ကြာခဲ့သည်။
စနေဂြိုဟ်အနားသို့ရောက်သောအခါ တွင်းနက်အား slingshot အဖြစ်အသုံးချကာ ပြင်ပစကြဝဠာဆီသို့ ရောက်သွားသည်။
ကူးပါးနှင့် ဒေါက်တာဘရန်းတို့သည် မီလာဂြိုဟ်သို့ ဆင်းသက်မိရာ မတော်တဆမှုကြောင့် ၁ နာရီကျော်ခန့် ကြာသွားသည်။
ယင်းဂြိုဟ်၌ ၁ နာရီကျော်သည် ကမ္ဘာမြေ၌ ဆယ်စုနှစ် နှစ်ခု ကျော်သွားလေသည်။
ယင်းဂြိုဟ်ပတ်လမ်းအပေါ်တွင် စောင့်နေသော ဒိုလီအတွက်မူ ၂၃ နှစ် စောင့်စားခဲ့ရသည်ဟုဆိုသည်။
ကမ္ဘာမြေမှ အင်မတန်များပြားသော သတင်းများရောက်လာသောအခါ အံ့ဩရလေသည်။
အကြောင်းမူ ကူးပါး၏ သားငယ်မှာမူ အိမ်ထောင်ကျကာ ကလေးတစ်ယောက်ပင် ရလေပြီ။
သူ့သမီး မာဖီလည်း အသက် ၃၀ ကျော်သွားလေပြီ။
သရုပ်ဆောင် ကူးပါးအဖြစ် Matthew McConaughey ဒေါက်တာ အလီမီယား ဘရန်းအဖြစ် Anne Hathaway မာဖီအဖြစ် ဂျက်ဆီကာ ချက်စတိန်း မာဖီ ငယ်ရွယ်စဉ်ဘဝကအဖြစ် Mackenzie Foy အသက်ရလာသည့်မာဖီအဖြစ် Ellen Burstyn ကူးပါး၏ ယောက္ခမအဖြစ် John Lithgow ဒေါက်တာ ဂျွန်ဘရန်းအဖြစ် Michael Caine တွန် ကူပါးအဖြစ် Casey Affleck တွန် ငယ်စဉ်ဘဝကအဖြစ် Timothée Chalamet ဒေါက်တာ ဒိုလီအဖြစ် Wes Bentley TARS အဖြစ် Bill Irwin CASE အဖြစ် Josh Stewart Getty အဖြစ် Topher Grace ဒေါက်တာ ရိုမလီအဖြစ် David Gyasi ဒေါက်တာမန်းအဖြစ် Matt Damon လူးဝစ် ကူပါးအဖြစ် Leah Cairns ကိုးကား Category:သိပ္ပံစိတ်ကူးယဉ် ရုပ်ရှင်ဇာတ်ကားများ Category:၂၀၁၄ ရုပ်ရှင်ဇာတ်ကားများ Category:အင်္ဂလိပ်ဘာသာစကား ရုပ်ရှင်ဇာတ်ကားများ Category:အမေရိကန် ရုပ်ရှင်ဇာတ်ကားများ Category:အမေရိကန် သိပ္ပံစိတ်ကူးယဉ် ရုပ်ရှင်ဇာတ်ကားများ။
ဝန်းသိုမြို့သည် စစ်ကိုင်းတိုင်းဒေသကြီး၊ ကသာခရိုင်၊ ဝန်းသိုမြို့နယ်၏ မြို့နယ်ရုံးစိုက်ရာ မြို့ဖြစ်သည်။
မန္တလေး-မြစ်ကြီးနား မီးရထားလမ်းပေါ်တွင်တည်ရှိပြီးမီးရထားရပ်နားရာ မြို့တစ်မြို့ဖြစ်သည်။
မီးရထားကောင်းများမရပ်နားသော်လည်း အမှတ်၅၅ ၅၆ ၅၇ ၅၈ မန္တလေး-မြစ်ကြီးနား မီးရထားများကိုသာအဓိကအားထားရသည်။
မော်တော်ကားဖြင်သွားမည်ဆိုပါက မန္တလေး- ရွှေဘို - မြစ်ကြီးနား ပြည်ထောင်စု ကားလမ်းမကြီးမှ သွားလာနိုင်သည်။
မီးရထားဖြင့် သွားမည်ဆိုပါက ၈ နာရီခန့် ကြာမြင့်ပြီး မော်တော်ကားဖြင့် သွားမည်ဆိုပါက ၆နာရီခန့် အချိန်တိုအတွင်း ရောက်ရှိနိုင်သည်။
သမိုင်းကြောင်း မြန်မာသက္ကရာဇ် (၃၀၃)ခုနှစ်တွင် သင်တိုင်းတောင်နှင့် ဒေါင်းမြူးချောင်း ဆုံရာ ဖိုခနောက်နေရာတွင် ရှမ်းအခေါ် ကြိုင်းဆေးမြို့ကို တည်ထောင်ခဲ့သည်။
မြန်မာဘာသာဖြင့် ကျားခနောက်မြို့ဟု အမည်ခေါ်သည်။
မြို့အမည်ကို အဆင့်ဆင့် ပြောင်းလဲခဲ့ရာ ၃၀၃ ခုနှစ် သိုဟုန်ဘွားလက်ထက်တွင် "ကြိုင်းဆေး"၊ ၇၀၅ ခုနှစ် ဟော်မိုဟန်လက်ထက်တွင် "ကြိုင်းဆို"၊ ၇၅၀ ခုနှစ် ခွန်ဆိုင်လက်ထက်တွင် "မိန်းဆို"၊ ၈၀၀ ခုနှစ် စောခန်းကြည်လက်ထက်တွင် "ကြိုင်းကောင်း"၊ ၉၀၀ ခုနှစ် စောညီလက်ထက်တွင် "သင်းလဲစင်လဲ"၊ ၁၀၀၀ ခုနှစ် ငရသူလက်ထက်တွင် "ဗျဂ္ဃပူရ"၊ နှင့် ၁၁၂၅ ခုနှစ် စော်ဘွားငအောင်ညိုလက်ထက်တွင် "ဝန်းသို" ဟူ၍ ဖြစ်သည်။
ဝန်းသိုမြို့နယ်တွင် စော်ဘွား(၂၆၄)ဆက်၊ စစ်ကဲ(၃)ဆက်၊ စော်ဘွားကြီး(၄)ဆက်၊ မြို့သူကြီး(၈) ဆက်ရှိခဲ့ပြီး နောက်ဆုံး စော်ဘွားမှ စော်ဘွားကြီး ဦးအောင်မြတ် ဖြစ်သည်။
ကိုးကား ပြင်ပလင့်ခ်များ "Photograph of a street in Wuntho, 1891" Royal Commonwealth Society Library "Wuntho Map — Satellite Images of Wuntho" Maplandia Category:မြန်မာနိုင်ငံရှိ မြို့များ Category:စစ်ကိုင်းတိုင်းဒေသကြီးရှိ မြို့များ။
NGC 7008 (PK 93+5.2) သည် Planetary နက်ဗျူလာဖြစ်ပြီး အချင်းအားဖြင့် အလင်းနှစ် ၁ နီးပါးခန့်ရှိပြီး Cygnus ကြယ်စုတန်းမှ အလင်းနှစ် ၂၈ဝဝ အကွာတွင် တည်ရှိသည်။
ယင်းအား ဝီလီယံ ဟာရှယ်မှ ၁၇၈၇ ခုနှစ်တွင် ရှာဖွေတွေ့ရှိခဲ့သည်။
ကိုးကား ပြင်ပလင့် Cosmic Mystery: NGC 7008 by Dietmar Hager NGC 7008 @ DeepSkyPedia Category:ဆိုင်နပ် (ကြယ်စုတန်း)။
ဘုတ်ပြင်းမြို့နယ် သည် မြန်မာနိုင်ငံ၊ တနင်္သာရီတိုင်းဒေသကြီး၊ ဘုတ်ပြင်းခရိုင်တွင် ပါဝင်သည့် မြို့နယ်တစ်ခု ဖြစ်သည်။
ဘုတ်ပြင်းမြို့နယ်တွင် ဘုတ်ပြင်းမြို့၊ ပြည်ကြီးမဏ္ဍိုင်မြို့နှင့် ကရသူရိမြို့တို့ ပါဝင်ပြီး မြို့နယ်ရုံးစိုက်ရာမြို့မှာ ဘုတ်ပြင်းမြို့ ဖြစ်သည်။
သမိုင်းကြောင်း ဘုတ်ပြင်းမြို့နယ်သည် ကောဇာသက္ကရာဇ် ၁၈၉၄ ခုနှစ်တွင် တနင်္သာရီမြို့ကိုအုပ်ချုပ်သော မြန်မာမင်း မင်းကျောက်ဖွားမြသာစံကို ယိုးဒယားဘုရင်မှ တိုက်ခိုက်သိမ်းယူသောကြောင့် ယိုးဒယား (ယခု ထိုင်း) တို့၏လက်အောက်သို့ ကျရောက်ခဲ့ရပြီး၊ အလောင်းမင်းတြားကြီးသည် ယိုးဒယားတို့ကို ပြန်လည်တိုက်ခိုက် အောင်မြင်သိမ်းပိုက်ခဲ့ရာမှ မြန်မာတို့ ပြန်လည်ပိုင်ဆိုင်ခဲ့သည်။
အင်္ဂလိပ်-မြန်မာ စစ်ပွဲတွင် အင်္ဂလိပ်တို့လက်အောက်သို့ ကျရောက်ခဲ့ပြီးနောက် သူကြီးအဆင့်ဆင့်အုပ်ချုပ်ခဲ့ရာမှ ၁၉၀၉ (ခရစ်နှစ်)တွင် မြို့ပိုင် ဦးမောင်မောင်က အုပ်ချုပ်ခဲ့သည်။
၁၉၄၁ ခုနှစ်တွင် ဂျပန်တပ်များဝင်ရောက်သိမ်းပိုက်ခဲ့ကြသော်လည်း မေဂျာလပ်(ဖ်) က ဦးစီး၍ အင်အား ၁၀၀ ခန့်ဖြင့် ရေကြောင်းမှပြန်လည်တိုက်ခိုက်ခဲ့ရာ ဂျပန်တပ်များ ပြန်လည် ဆုတ်ခွါသွားကြသည်။
၁၉၄၂ ခုနှစ်တွင် ဗမာ့လွတ်လပ်ရေးတပ်မတော်မှ ဗိုလ်ရန်နိုင်ဦးစီးသောတပ်တို့ ဝင်ရောက်လာပြီးနောက် အင်္ဂလိပ်မြို့ပိုင်များ ထွက်ပြေးခဲ့သည်။
မြို့ကိုလည်း ဖက်ဆစ်ဂျပန်မြို့အုပ် ဦးအောင်အောင်က အုပ်ချုပ်ခဲ့သည်။
၁၉၅၂ ခုနှစ်တွင် ဘုတ်ပြင်းမြို့ကို ကရင်များ၊ ရှမ်းပသျှူးများ ဝင်ရောက်တိုက်ခိုက်ခဲ့သော်လည်း မအောင်မြင်ခဲ့ချေ။
ပထဝီဝင် တည်နေရာအကျယ်အဝန်း ဘုတ်ပြင်းမြို့နယ်သည် မြောက်လတ္တီကျူ ၁၀ ဒီဂရီ ၁၉ မိနစ်မှ ၁၀ ဒီဂရီ ၅၅ မိနစ်နှင့် အရှေ့လောင်ဂျီတွဒ် ၉၈ ဒီဂရီ ၃၄ မိနစ်နှင့် ၉၈ ဒီဂရီ ၅၆ မိနစ်အကြားတွင် တည်ရှိသည်။
နယ်နမိတ် ဘုတ်ပြင်းမြို့နယ်သည် အရှေ့ဘက်တွင် ယိုးဒယားနိုင်ငံ၊ တောင်ဘက်တွင် ကော့သောင်းမြို့နယ်၊ အနောက်ဘက်တွင် ကပ္ပလီပင်လယ်၊ မြောက်ဘက်တွင် တနင်္သာရီမြို့နယ်တို့နှင့် နယ်နမိတ် ထိစပ်လျက် ရှိသည်။
မြေမျက်နှာသွင်ပြင်နှင့် ရေဆင်း ဘုတ်ပြင်းမြို့နယ်သည် အရှေ့ဘက်တွင် တနင်္သာရီတောင်တန်းများ၊ အနောက်ဘက်တွင် ပင်လယ်ပြင်နှင့် ကျွန်းစုများတည်ရှိပြီး၊ အလယ်ပိုင်းမှာ ကမ်းရိုးတန်းဒေသ ဖြစ်သည်။
ပင်လယ်ရေမျက်နှာပြင်အထက်အမြင့် ဘုတ်ပြင်းမြို့နယ်သည် ပျှမ်းမျှအားဖြင့် ပင်လယ်ရေမျက်နှာပြင်အထက် ၁၅ ပေအထက်တွင် တည်ရှိသည်။
အမြင့်ဆုံးတောင်မှာ ကျောက်ညှပ်တောင်ဖြစ်ပြီး ပင်လယ်ရေမျက်နှာပြင်အထက် ၁၄၁၉ ပေရှိကာ အနိမ့်ဆုံးအရပ်ဒေသမှာ ပင်လယ်ကမ်းခြေဖြစ်သည်။
ရာသီဥတုနှင့် သဘာဝပတ်ဝန်းကျင် ဘုတ်ပြင်းမြို့နယ်သည် ပူအိုက်စွတ်စိုသော ရာသီဥတုဖြစ်ပြီး၊ အမြင့်ဆုံးအပူချိန် ၉၈ ဖာရင်ဟိုက်နှင့် အနိမ့်ဆုံးအပူချိန်မှာ ၅၄ ဖာရင်ဟိုက် ဖြစ်သည်။
ဘုတ်ပြင်းမြို့နယ်တွင် တွေ့ရှိရသောတောရိုင်းတိရစ္ဆာန်များမှာ ဆင်၊ ကျား၊ တောဝက်၊ ဝက်ဝံ၊ ကြံ့၊ တောကျွဲ၊ ဆတ်၊ တောင်ဆိတ်၊ တောဆိတ်၊ ဂျီ၊ တောခွေး၊ ကြံ့သူတော်၊ သင်းခွေချပ်၊ ကြောင်မင်းနှင့် မျောက်အမျိုးမျိုး ရှိသည်။
သဘာဝပတ်ဝန်းကျင်ထိန်းသိမ်းရေးအတွက် ကြိုးဝိုင်းတော ၄၇၇၉၇၆ ဧက၊ ကြိုးပြင်တော ၃၅၆၄၁ ဧက ထိန်းထိမ်းလျက် ရှိသည်။
သစ်တောစိုက်ခင်းတည်ထောင်နိုင်မှုမှာ နိုင်ငံပိုင်သစ်တောစိုက်ခင်း ၅၀ ဧက၊ သစ်မာ ၄၁၀ ဧက၊ ဒီရေတောစိုက်ခင်း ၂၅၀ ဧက တို့ဖြစ်သည်။
လူဦးရေပျံ့နှံ့နေထိုင်မှု ဘုတ်ပြင်းမြို့နယ်တွင်ထားဝယ်၊ ကချင်၊ ကယား၊ ကရင်၊ ချင်း၊ မွန်၊ ဗမာ၊တနင်္သာရီ၊ ရခိုင်၊ ရှမ်းနှင့် ဆလုံလူမျိုးများ နေထိုင်လျက် ရှိပြီး၊ နိုင်ငံခြားသားများ နေထိုင်မှုမှာ တရုတ် (၆၇)၊ ဘင်္ဂလားဒေ့ရှ် (၅)နှင့် အခြား (၇၀၉၅) ဦး ရှိသည်။
၂၀၁၉ စက်တင်ဘာလစစ်တမ်းအရ အိမ်ခြေ ၁၆၂၀၉ ခု၊ အိမ်ထောင်စု ၁၇၇၄၂ စု၊ ကျေးရွာအုပ်စု ၂၀၊ ကျေးရွာ ၁၄၂ နှင့် လူဦးရေ ၈၁၅၅၇ ဦး ဖြစ်သည်။
ကိုးကွယ်မှု ဘုတ်ပြင်းမြို့နယ်တွင် ဗုဒ္ဓဘာသာ၊ ခရစ်ယာန်နှင့် အစ္စလာမ်ဘာသာတို့ကို ကိုးကွယ်ကြသည်။
စီးပွားရေး ဘုတ်ပြင်းမြို့နယ်သည် စိုက်ပျိုးရေးလုပ်ငန်းကိုသာ အဓိကလုပ်ဆောင်ကြပြီး၊ ရေလုပ်ငန်းကိုလည်း လုပ်ကိုင်ကြသည်။
မြို့နယ်၏ အဓိကထွက်ကုန်များမှာ ကွမ်းသီး၊ ဆီအုန်းနှင့် ရာဘာတို့ ဖြစ်သည်။
ပညာရေး ဘုတ်ပြင်းမြို့နယ်တွင်ရှိသော အစိုးရပညာသင်ကျောင်းများမှာ အထက်တန်းကျောင်း ၅ ကျောင်း၊ အထက်တန်းကျောင်းခွဲ ၇ ကျောင်း၊ အလယ်တန်းကျောင်း ၅ ကျောင်း၊ အလယ်တန်းကျောင်းခွဲ ၁၀ ကျောင်း၊ မူလတန်းလွန်ကျောင်း ၂၂ ကျောင်း၊ မူလတန်းကျောင်း ၄၉ ကျောင်း၊ မူလတန်းကြိုကျောင်း ၅ ကျောင်းနှင့် ဘုန်းတော်ကြီးသင်ပညာရေးကျောင်း ၅ ကျောင်းရှိသည်။
ကျန်းမာရေး ဘုတ်ပြင်းမြို့နယ်တွင် အစိုးရပြည်သူ့ဆေးရုံ ၁ ခု၊ ၁၈/၁၀၀တပ်နယ်ဆေးရုံ ၁ ခု၊ ပုဂ္ဂလိကဆေးရုံ ၁ ခု၊ တိုက်နယ်ဆေးရုံ ၂ ခု၊ ကျေးလက်ကျန်းမာရေးဌာန ၂ ခုနှင့် ကျေးလက်ကျန်းမာရေးဌာနခွဲ ၁၅ ခု၊ မိခင်နှင့်ကလေး ကျမ်းမာရေးဌာန ၁ ခု၊ ငှက်ဖျားတိုက်ဖျက်ရေးဌာန ၁ ခုနှင့် ဆေးပေးခန်း ၁၁ ခု ရှိသည်။
ပြည်ကြီးမဏ္ဍိုင်မြို့သည် မြန်မာနိုင်ငံ အောက်ပိုင်း၊ တနင်္သာရီတိုင်းဒေသကြီး၊ ဘုတ်ပြင်းခရိုင်၊ ဘုတ်ပြင်းမြို့နယ်တွင် ပါဝင်သည့် မြို့တစ်မြို့ ဖြစ်သည်။
thumb|ကရသူရိမြို့ ကရသူရိမြို့သည် မြန်မာနိုင်ငံ အောက်ပိုင်း၊ တနင်္သာရီတိုင်းဒေသကြီး၊ ဘုတ်ပြင်းခရိုင်၊ ဘုတ်ပြင်းမြို့နယ်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။
ကော့သောင်းမြို့နယ် () သည် မြန်မာနိုင်ငံ၊ တနင်္သာရီတိုင်းဒေသကြီး၊ ကော့သောင်းခရိုင်တွင် ပါဝင်သည့် မြို့နယ်တစ်ခု ဖြစ်သည်။
ကော့သောင်းမြို့နယ်တွင် ကော့သောင်းမြို့နှင့် ခမောက်ကြီးမြို့တို့ ပါဝင်ပြီး မြို့နယ်ရုံးစိုက်ရာမြို့မှာ ကော့သောင်းမြို့ ဖြစ်သည်။
ခမောက်ကြီးမြို့သည် မြန်မာနိုင်ငံ အောက်ပိုင်း၊ တနင်္သာရီတိုင်းဒေသကြီး၊ ကော့သောင်းခရိုင်၊ ကော့သောင်းမြို့နယ်တွင် ပါဝင်သည့် မြို့နယ်ခွဲအဆင့်ရှိ မြို့တစ်မြို့ ဖြစ်သည်။
ကျွန်းစုမြို့ သို့မဟုတ် ကမ်းမော်မြို့"Burma 1:250,000 topographic map, Series U542, Bokpyin NC 47-2" U.S. Army Map Service, July 1960 သည် မြန်မာနိုင်ငံတောင်ပိုင်း မြိတ်ကျွန်းစုတွင် တည်ရှိသော မြို့ငယ်တစ်မြို့ ဖြစ်သည်။
တနင်္သာရီတိုင်းဒေသကြီး မြိတ်ခရိုင်၊ ကျွန်းစုမြို့နယ်၏ မြို့နယ်ရုံးစိုက်ရာမြို့ ဖြစ်သည်။
Südostasien Aktuell (Journal of current southeast Asian affairs) volume 18 page 199, in German မြိတ်မြို့၏ အနောက်တောင်ဖက်၊ ကမ်းမော်ကျွန်း၏ အရှေ့မြောက်ကမ်းရိုးတန်းပေါ်တွင် တည်ရှိသည်။
မေတ္တာမြို့သည် မြန်မာနိုင်ငံအောက်ပိုင်း၊ တနင်္သာရီတိုင်းဒေသကြီး၊ ထားဝယ်ခရိုင် ထားဝယ်မြို့နယ်တွင် ပါဝင်သော မြို့နယ်ခွဲအဆင့်ရှိ မြို့တစ်မြို့ ဖြစ်သည်။
ကလိန်အောင်မြို့သည် မြန်မာနိုင်ငံအောက်ပိုင်း၊ တနင်္သာရီတိုင်းဒေသကြီး၊ ထားဝယ်ခရိုင် ရေဖြူမြို့နယ်တွင် ပါဝင်သော မြို့နယ်ခွဲအဆင့်ရှိ မြို့တစ်မြို့ ဖြစ်သည်။
ကလိန်အောင်သည် ထားဝယ်မြစ်၏ အရှေ့ဘက်ကမ်းနံဘေးတွင် တည်၏။
ကလိန်အောင်အနီးတွင် ရှေးခေတ် အောင်သာဝတီမြို့ဟောင်း တည်ရှိသည်။
အနောက်မြောက်ဘက် ကုန်းမြင့်ထက်တွင် ဘုရားငါးဆူ တည်ရှိသည်။
ကလိန်အောင်မှ နက္ခတ်ခွင်ပါ ရှေးဟောင်း ကျောက်ချပ်ကြီး တချပ် တူးဖော်ရရှိ ခဲ့ဖူးသဖြင့် ရှေးဟောင်းသုတေသီများအတွက် လေ့လာစူးစမ်းရန် အခွင့်ကောင်း ဖြစ်သည်။
ဟားခါးမြို့နယ် သည် မြန်မာနိုင်ငံ၊ ချင်းပြည်နယ်၊ ဟားခါးခရိုင်တွင် ပါဝင်သည့် မြို့နယ်တစ်ခုဖြစ်သည်။
မြို့နယ်ရုံးစိုက်ရာမြို့မှာ ဟားခါးမြို့ ဖြစ်သည်။
သမိုင်းကြောင်း ဟားခါးမြို့ကို စတင်တည်ထောင်ခဲ့သော လိုင်မီး(ချင်း)တို့သည် တိဗက်-မြန်မာနွယ်များဖြစ်ကြပြီး တရုတ်ပြည် အနောက်မြောက်ဘက်နှင့် တိဗက်ပြည်အရှေ့ဘက်တို့မှ ဆင်းသက်လာသည်။
ချင်းလူမျိုးနွယ်စုတို့သည် အေဒီ ၁၄၀၀ ခန့်တွင် ဖိုင်လဲင်ဇောလ်ဟု ခေါ်သောအရပ်သို့ စတင်ရောက်ရှိလာခဲ့သည်။
အစပထမက ဟားခါး(Halkha) ဟုခေါ်ခဲ့ရာမှ ယခုအခါ ဟားခါး(Hakha)ဟု ခေါ်ဝေါ်ခဲ့သည်။
၁၈၉၂ ခုနှစ် ဖေဖော်ဝါရီ ၁၄ ရက်နေ့တွင် မြို့အုပ်ချုပ်ရေးရုံး ဖွင့်လှစ်၍ နယ်ပိုင်ဝန်ထောက် ရုံးစိုက်ခဲ့သည်။
၁၉၆၅ ခုနှစ် မေလ ၅ ရက်နေ့တွင် မြန်မာ့ဆိုရှယ်လစ်လမ်းစဉ်ပါတီ တိုင်းခွဲ(၂) ရုံးကို ဟားခါးမြို့သို့ ပြောင်း၍ဖွင့်လှစ်ပြီး ဖလမ်းမြို့ရှိ တိုင်းမင်းကြီးရုံးကိုလည်း ဟားခါးမြို့သို့ ပြောင်းကာဖွင့်လှစ်ခဲ့သည်။
၁၉၆၆ ခုနှစ် ဇူလိုင်လ ၇ ရက်နေ့တွင် ဟားခါးမြို့၌ ချင်းရေးရာဦးစီးအဖွဲ့ရုံးစိုက်ခဲ့ပြီး ချင်းဝိသေသတိုင်း၏ မြို့တော်ဖြစ်လာခဲ့သည်။
ပထဝီဝင်အနေအထား မြောက်လတ္တီတွဒ် ၂၂ ဒီဂရီ ၀၁ မိနစ်နှင့် ၂၂ ဒီဂရီ ၅၀ မိနစ် အကြား၊ အရှေ့လောင်ဂျီတွဒ် ၉၃ ဒီဂရီ ၃၂ မိနစ်နှင့် ၉၄ ဒီဂရီ ၄၅ မိနစ်အကြားတွင် တည်ရှိသည်။
အရှေ့မှ အနောက်သို့ ၃၆မိုင်၊ တောင်မှမြောက်သို့ ၄၅ မိုင်ရှိပြီး ၁၆၀၈ စတုရန်းမိုင် ကျယ်ဝန်းသည်။
နယ်နိမိတ် ဟားခါးမြို့နယ်၏ အရှေ့ဘက်တွင် မကွေးတိုင်းဒေသကြီးရှိ ဂန့်ဂေါမြို့နယ်၊ တောင်ဘက်တွင် မတူပီမြို့နယ်၊ အနောက်ဘက်တွင် ထန်တလန်မြို့နယ်နှင့် မြောက်ဘက်တွင် ဖလမ်းမြို့နယ်များ တည်ရှိသည်။
မြေမျက်နှာသွင်ပြင် ပင်လယ်ရေမျက်နှာပြင်အထက် ၆၁၂၀ ပေအထက်တွင် တည်ရှိသည်။
ပေ ၃၀၀၀ နှင့် ၈၀၀၀ ကျော်မြင့်သည့် တောင်ကုန်းတောင်စွယ်များ တည်ရှိသည်။
သီမြစ် (ခ)ဘွေနူးမြစ်သည် မြို့နယ်အတွင်း မြောက်မှတောင်သို့ စီးဆင်းနေသည်။
တောင်ကျချောင်း ပေါများပြီး ဟားခါးမြို့၏အရှေ့ဘက်ရှိ ဒေါင်ဗားချောင်းတွင် ရေအားလျှပ်စစ်ထုတ်လုပ်သည်။
လူဦးရေ ဟားခါးမြို့နယ်တွင်နေထိုင်ကြသော တိုင်းရင်းသားလူမျိုးစုများတွင် ချင်းလူမျိုးများ အများဆုံးနေထိုင်ကြသည်။
စီးပွားရေး ဟားခါးမြို့နယ်သည် ချင်းပြည်နယ်အတွင်းရှိ စီးပွားရေး ဖွံ့ဖြိုးတိုးတက်မှု အားနည်းသော မြို့နယ်ဖြစ်သည်။
လမ်းပန်းဆက်သွယ်ရေး ခက်ခဲခြင်း၊ ဒေသထွက်ကုန် ထွက်ရှိမှု အားနည်းခြင်းတို့ကြောင့် ဖြစ်သည်။
ဈေးများ ဟားခါးမြို့မဈေး လမ်းပန်းဆက်သွယ်ရေး ဟားခါးမြို့နယ်တွင် ရဟတ်ယာဉ်ကွင်း ၂ကွင်းရှိသည်။
ရန်ကုန်၊ မန္တလေးနှင့် ကလေးမြို့များသို့ ခရီးသည်တင်ယာဉ်များရှိသည်။
ပညာရေး အဆင့်မြင့်ပညာ ဟားခါးကောလိပ် ဟားခါးပညာရေးကောလိပ် ဟားခါး နည်းပညာကောလိပ် အခြေခံပညာ အထက အထက်တန်းကျောင်း ၁၄ ကျောင်းရှိသည်။
အထက ၁ အထက ၂ အထက ၃ အထက ၄ အထက ဆူရ်ခွား အထက ချွန်ကျုံး အထက(ခွဲ)/အလက အမက မူလတန်း၊မူလွန်၊အလယ်တန်း(ခွဲ) ၇၄ ကျောင်းရှိသည်။
ကျန်းမာရေး ဆေးရုံများ ခုတင် (၂၀၀) ပြည်သူ့ဆေးရုံကြီး၊ ဟားခါးမြို့။
၁၆ ခုတင်ဆံ့ တိုက်နယ်ဆေးရုံ အဓိကဖြစ်ရပ်များ ၂၀၂၄ ခုနှစ်၊ ဒီဇင်ဘာလ ၁၀ ရက် နံနက်ပိုင်းတွင် ချွန်ကျုံးရွာကို လေတပ်က ဗုံးကြဲတိုက်ခိုက်ခဲ့ရာ မိသားစုဝင်လေးဦး သေဆုံးခဲ့သည်။
အဆိုပါတိုက်ခိုက်မှုကြောင့် ကလေးငယ်တစ်ဦးအပါအဝင် ဒေသခံ ၄ ဦး သေဆုံးပြီး ၉ ဦး ဒဏ်ရာရရှိခဲ့သည်ဟု သတင်းများက ဖော်ပြသည်။
ထန်တလန်မြို့နယ် သည် မြန်မာနိုင်ငံ၊ ချင်းပြည်နယ်၊ဟားခါးခရိုင်တွင် ပါဝင်သည့်မြို့နယ်တစ်ခုဖြစ်သည်။
"Myanmar States/Divisions & Townships Overview Map" Myanmar Information Management Unit (MIMU)မြို့နယ်ရုံးစိုက်ရာမြို့မှာ ထန်တလန်မြို့ ဖြစ်သည်။
သမိုင်းကြောင်း နယ်ချဲ့တို့လက်ထက်တွင် ချင်းပြည်နယ်၏ အခြားဒေသများနည်းတူ နယ်စပ်စော်ဘွား၊ ရွာစားများမှ အုပ်ချုပ်ခဲ့သည်။
လွတ်လပ်ရေးရပြီးနောက် စော်ဘွား၊ ရွာစားများထံမှ အာဏာကို ရုပ်သိမ်းကာ တိုက်သူကြီး၊ သူကြီးတို့က အုပ်ချုပ်ခဲ့သည်။
ဖလမ်းခရိုင်အတွင်းရှိ ဟားခါးမြို့နယ်တွင် ရပ်ကွက်နှင့် ကျေးရွာအုပ်စုပေါင်း ၇၄ ခုဖြင့် ဖွဲ့စည်းခဲ့သည်။
၁၉၇၂ ခုနှစ် ဩဂုတ်လ ၄ ရက်နေ့တွင် ပြည်ထဲရေးနှင့် သာသနာရေးဝန်ကြီးဌာနမှ ဟားခါးမြို့နယ်အနောက်ပိုင်းရှိ ကျေးရွာအုပ်စု ၃၈ ခုကို သီးခြားမြို့နယ်အဖြစ် သတ်မှတ်ကာ မြို့မရပ်ကွက် ၁ ခု၊ ကျေးရွာအုပ်စု ၃၇ ခုတို့ဖြင့် ထန်တလန်မြို့နယ်အဖြစ် ဖွဲ့စည်းခဲ့သည်။
၂၀၀၈ ခုနှစ် ဇူလိုင်လ ၁ ရက်နေ့တွင် ရပ်ကွက် ၃ ခု၊ကျေးရွာအုပ်စု ၃၇ ခုဖြင့် တိုးချဲ့ဖွဲ့စည်းခဲ့သည်။
၂၀၁၇ ခုနှစ် စက်တင်ဘာလ ၁၃ ရက်နေ့တွင် ထိုကျေးရွာအုပ်စုအတွင်းမှ နာဟရိန်ကျေးရွာအုပ်စုအား မြို့အဖြစ်သတ်မှတ်ခဲ့၍ ထန်တလန်မြို့နယ်တွင် မြို့(၂)မြို့ ဖြစ်လာခဲ့သည်။
၂၀၁၂ ခုနှစ်တွင် ဟားခါးမြို့နယ်နှင့် ထန်တလန်မြို့နယ်ကို ဖလမ်းခရိုင်မှခွဲထုတ်ကာ ဟားခါးခရိုင်အဖြစ် ဖွဲ့စည်းခဲ့သည်။
ပထဝီဝင်အနေအထား မြောက်လတ္တီတွဒ် ၂၂ ဒီဂရီ ၅ မိနစ်နှင့် ၂၃ ဒီဂရီ ၁၁ မိနစ် အကြား၊ အရှေ့လောင်ဂျီတွဒ် ၉၃ ဒီဂရီ ၆ မိနစ်နှင့် ၉၃ ဒီဂရီ ၂၈ မိနစ်အကြားတွင် တည်ရှိသည်။
ဧရိယာ စတုရန်းမိုင်ပေါင်း ၁၃၇၀.၁၃ စတုရန်းမိုင် ကျယ်ဝန်းသည်။
နယ်နိမိတ် ထန်တလန်မြို့နယ်၏ အရှေ့ဘက်တွင် ဟားခါးမြို့နယ်၊ တောင်ဘက်တွင် မတူပီမြို့နယ်၊ အနောက်ဘက်တွင် အိန္ဒိယနိုင်ငံရှိ မိဇိုရမ်ပြည်နယ်၊ မြောက်ဘက်တွင် ဖလမ်းမြို့နယ်များ တည်ရှိသည်။
"Htantlang Township Profile" Myanmar Information Management Unit, September 2009, population figures State General Administration Department, October 2008 မြေမျက်နှာသွင်ပြင် ပင်လယ်ရေမျက်နှာပြင်အထက် ၄၉၆၂ ပေအထက်တွင် တည်ရှိသည်။
တောင်တန်းများ ပေါများပြီး သစ်တောများဖြင့် ဖုံးလွှမ်းနေသည်။
အနောက်ရိုးမတောင်တန်းရှိ သက်နုမြေသားဖြစ်ပြီး မြစ်ချောင်းများ နည်းပါးသည်။
ဘွေနူးမြစ်နှင့် တီအိုချောင်းတို့မှာ နယ်ခြားမြစ်ချောင်းများဖြစ်သည်။
လူဦးရေ တီးတိန်မြို့နယ်တွင်နေထိုင်ကြသော တိုင်းရင်းသားလူမျိုးစုများတွင် ချင်းလူမျိုးများ အများဆုံးနေထိုင်ကြသည်။
ထို့နောက် ဗမာလူမျိုးများ အစဉ်လိုက် များပြားစွာနေကြသည်။
စီးပွားရေး ထန်တလန်မြို့နယ်သည် ချင်းပြည်နယ်အတွင်းရှိ စီးပွားရေးဖွံ့ဖြိုးမှုနှေးကွေးသော မြို့နယ်ဖြစ်သည်။
မြို့နယ်နေလူထုသည် စိုက်ပျိုးရေးကို အဓိကလုပ်ကိုင်ကြသည်။
မြို့နယ်အတွင်း ငရုတ်အနည်းငယ်ထွက်ပြီး စစ်ကိုင်းတိုင်းဒေသကြီး၊ ကလေးမြို့နယ်သို့ အဓိကတင်ပို့သည်။
ဈေးများ ထန်တလန်မြို့မဈေး ပို့ဆောင်ဆက်သွယ်ရေး ထန်တလန်မြို့နယ်သည် ကုန်းလမ်းတစ်ခုသာသွားလာနိုင်ပြီး လမ်းပန်းဆက်သွယ်ရေး ခက်ခဲသည်။
အထက ၁ အထက ၂ အထက နှာရိန် အထက ဟရီဖီး အထက(ခွဲ)/အလက အမက မူလတန်း၊မူလွန်၊အလယ်တန်း(ခွဲ) ၈၅ ကျောင်းရှိသည်။
ကျန်းမာရေး ဆေးရုံများ ထန်တလန် ပြည်သူ့ဆေးရုံ မှောင်တလန် တိုက်နယ်ဆေးရုံ လုံလဲရ် တိုက်နယ်ဆေးရုံ နှာရိန် တိုက်နယ်ဆေးရုံ သီကီရ် တိုက်နယ်ဆေးရုံ အထင်ကရပုဂ္ဂိုလ်များ ဦးဟင်နရီဗန်ထီးယူ - မြန်မာနိုင်ငံ ဒုတိယသမ္မတ (၂) ဦးဟင်နရီဗန်ထီးယူသည် ထန်တလန်မြို့နယ်၊ သီကီရ်ရွာတွင် ၁၉၅၈ ခုနှစ်၌ မွေးဖွားခဲ့သည်။
ဒေါက်တာမှုထန် - နိုင်ငံတော်စီမံအုပ်ချုပ်ရေးကောင်စီ အဖွဲ့ဝင်သည် ထန်တလန်မြို့နယ်၊ ကြောင်ထီယားရွာတွင် မွေးဖွားခဲ့သည်။
ကိုးကား ပြင်ပလင့်ခ်များ "ချင်းပြည်နယ် ထန်တလန်မြို့နယ်" မြေပုံ၊ မြန်မာသတင်းအချက်အလက် စီမံခန့်ခွဲရေးအဖွဲ့ (MIMU) "Thlangtlang Google Satellite Map" Maplandia.com Category:ချင်းပြည်နယ်ရှိ မြို့နယ်များ။
ထန်တလန်မြို့ သည် မြန်မာနိုင်ငံ၊ ချင်းပြည်နယ်၊ ဟားခါးခရိုင်တွင် ပါဝင်ပြီး ထန်တလန်မြို့နယ်၏ မြို့နယ်ရုံးစိုက်ရာ မြို့ ဖြစ်သည်။
ပထဝီဝင် ထန်တလန်မြို့သည် ချင်းပြည်နယ်မြို့တော် ဟားခါးမြို့မှ ၂၅ မိုင်အကွာတွင် တည်ရှိသည်။
ကုလားတန်မြစ်သည် ဟားခါးမြို့နှင့် ထန်တလန်မြို့များ အကြားမှ စီးဆင်းကာ အိန္ဒိယနိုင်ငံ မီဇိုရမ်ပြည်နယ်တွင်းသို့ စီးဝင်သွားပြီး ပလက်ဝမြို့နေရာတွင် မြန်မာနိုင်ငံဖက် ပြန်လည်စီးဆင်းလာကာ ဘင်္ဂလားပင်လယ်အော်တွင်းသို့ စီးဝင်သွားသည်။
ထန်တလန်မြို့သည် အိန္ဒိယနိုင်ငံ နှင့် နယ်နမိတ်ထိစပ်နေသည်။
သမိုင်းကြောင်း အေဒီ ၁၄၅၀ ခုနှစ်တွင် လှောင်ဇန်ရွာဟု တည်ရှိခဲ့ရာမှ အေဒီ ၁၅၀၀ ခန့်တွင် လေးမိုင်ခန့်ကွာဝေးသော ထလန်တလန် (Thlan Tlang) သို့ ပြောင်းရွှေ့ခဲ့သည်။
ထလန် (Thlan) သည် သင်္ချိုင်း ဟု အဓိပ္ပါယ်ရပြီး Tlang သည် ကုန်း၊ တောင် ဟု အဓိပ္ပါယ်ရသည်။
မြို့၏ မူလအမည်သည် " "သင်္ချိုင်းကုန်း" ဖြစ်သည်။
၁၉၆၁-၆၅ တွင် ယခုနေရာသို့ ထပ်မံပြောင်းရွှေ့ခဲ့ပြီး ၁၉၈၁ ခုနှစ်တွင် "ထလန်တလန်" မှ "ထန်တလန်" (Than Tlang, ထန် = ကျော်ကြား, Tlang = ကုန်း၊ တောင်) ဟု အမည်ပြောင်းခဲ့သည်။
ထန်တလန်မြို့တိုက်ပွဲနှင့် မြို့မီးရှို့ခံခြင်း ၂၀၂၁ ခုနှစ် ၂၀၂၁ ခုနှစ် ဩဂုတ်လမှ စတင်၍ ချင်းပြည်နယ်၊ ထန်တလန်မြို့နှင့် ပတ်ဝန်းကျင်ဒေသများတွင် ချင်းဒေသကာကွယ်ရေးတပ်ဖွဲ့-ထန်ထလန် (CDF-Thantlang)နှင့် စစ်ကောင်စီတပ်တို့အကြား တိုက်ပွဲများ အရှိန်မြင့်လာခဲ့သည်။
ဩဂုတ်လ ၂၀ ရက်နှင့် ၂၁ ရက်နေ့များတွင် ဟားခါးနှင့် ထန်တလန်မြို့အကြား၌ CDF-Thantlang နှင့် စစ်တပ်တို့ တိုက်ပွဲဖြစ်ပွားခဲ့သည်။
"အကြမ်းဖက်စစ်ကောင်စီတပ်၏ လက်နက်ကြီးကျည်ကြောင့် ထန်တလန်မြို့ခံ ၁၀နှစ်အရွယ် ကလေးငယ်သေဆုံးခဲ့ပြီး နှစ်ဦးဒဏ်ရာရရှိ ဟုဆို". Myanmar Peace Monitor. 2021-08-27. ဩဂုတ်လ ၂၅ ရက်နေ့တွင် ပလကရပ်ကွက်ရှိ ရဲစခန်းအနီး၌ တိုက်ပွဲဖြစ်ပွားရာတွင် ကလေးငယ်တစ်ဦး သေဆုံးပြီး အရပ်သားနှစ်ဦး ဒဏ်ရာရရှိခဲ့သည်။
"ထန်တလန်မြို့ ပစ်ခတ်မှုတွင် ၁၀ နှစ်ကလေးတစ်ဦး ကျည်ထိလို့ သေဆုံး ". The Chin Journal. 2021-08-25. စက်တင်ဘာလ ၉ ရက်နေ့၌ ထန်တလန်မြို့တွင်းရှိ စစ်တပ်၏ စစ်ဆေးရေးဂိတ်တစ်ခုအား CDF-Thantlang က ရုတ်တရက် ဝင်ရောက်တိုက်ခိုက်ခဲ့သည်။
နှစ်ဖက် ပစ်ခတ်မှုများ ဖြစ်ပွားခဲ့ရာ အရပ်သားလေးဦး ဒဏ်ရာရရှိခဲ့သည်။
ဒေသကာကွယ်ရေးတပ်ဖွဲ့ ပြန်လည်ဆုတ်ခွာပြီးနောက် စစ်တပ်မှ လက်နက်ကြီးများဖြင့် ရမ်းသန်းပစ်ခတ်ခဲ့ရာ နေအိမ်တစ်လုံး မီးလောင်ပျက်စီးခဲ့သည်။
"ထန်တလန်မြို့တိုက်ခိုက်မှုတွင် စစ်သား ၂ ဦး သေ၊ အရပ်သား ၄ ဦး ဒဏ်ရာရ". Myanmar Now. 2021-09-10."ထန်တလန်မြို့တွင်း တိုက်ခိုက်မှုတွင် အာဏာသိမ်းတပ်က လူနေရပ်ကွက်တွင်း လက်နက်ကြီးပစ်ခတ်၍ အရပ်သား (၄) ဦး ဒဏ်ရာရ". Tachileik News. 2021-09-09.မြို့တွင်း တိုက်ပွဲများ ဆက်တိုက်ဖြစ်ပွားလာခြင်းကြောင့် မြို့ခံအချို့သည် အိန္ဒိယနိုင်ငံ နယ်စပ်ရှိ မီဇိုရမ်ပြည်နယ်သို့ ထွက်ပြေးတိမ်းရှောင်ခဲ့ကြသည်။
အိန္ဒိယဗဟိုအစိုးရသည် မြန်မာစစ်ဘေးရှောင်များကို တရားဝင် လက်မခံသော်လည်း မီဇိုရမ်ပြည်နယ်အစိုးရက ပြန်လည်မပို့ဘဲ နေရာချထားပေးမှု မပြုလုပ်သော်လည်း ခိုလှုံခွင့်ပြုထားကြောင်း ကြေညာထားခဲ့သည်။
"၄ ရက်အတွင်း မီဇိုရမ်းဘက်သို့ မြန်မာစစ်ဘေးရှောင် ၁၈၀၀ ကျော်ထွက်ပြေးတိမ်းရှောင် ". Zalen Media. 2021-09-15. စက်တင်ဘာလ ၁၄ ရက်နေ့တွင် ဂျွန်ဆင်အောက်မေ့ဖွယ်နှစ်ခြင်းအသင်းတော်ဘုရားကျောင်းသို့ လက်နက်ကြီးကျည်ကျရောက် ပျက်စီးမှုများ ဖြစ်ပေါ်ခဲ့သည်။
"ထန်တလန်မှာ စစ်ကောင်စီနဲ့ CDF တို့ တိုက်ပွဲဖြစ်၊ အိမ် ၁၀ လုံးထက်မနည်း မီးလောင်ဆုံးရှုံး". RFA Burmese. 2021-09-18.ထို့ပြင် စစ်တပ်မှ စစ်ရေးအရ အချက်အချာကျသော နေအိမ်များတွင် နေရာယူထားပြီး စစ်ဘေးရှောင်နေအိမ်များမှ ပုဂ္ဂလိကပစ္စည်းများကို အသုံးပြုခဲ့သည်။
"၂။
ထန်တလန်မြို့ပေါ်တွင် စစ်ကောင်စီတပ်သားများက ပစ္စည်းနှင့် အိမ်မွေးတိရစ္ဆာန်များအား ခိုးယူမှုရှိနေသည်ဟုအသံများထွက်နေသည်။
". 2021-09-17. စက်တင်ဘာလ ၁၈ ရက်နေ့တွင် ထန်တလန်မြို့ PDF နှင့် မြို့ပေါ်တွင် စောင့်ကြပ်နေသော စစ်တပ်အဖွဲ့များအကြား ခြောက်နာရီကြာ တိုက်ပွဲဖြစ်ပွားခဲ့သည်။
မြို့ပေါ်တိုက်ပွဲဖြစ်ပွားရာတွင် နှစ်ဖက်စလုံးက ထန်တလန်ပြည်သူတို့၏ နေအိမ်များကို အကာအကွယ်ယူကာ အပြန်အလှန်တိုက်ခိုက်ခဲ့ကြသည်။
စစ်တပ်သည် ၎င်းတို့၏တပ်များ သေနတ်ခြင်း ယှဉ်ပစ်ရာတွင် အရေးနိမ့်သောအခါ တပ်ခွဲအဆင့် လက်နက်ကြီးများဖြင့် ပစ်ခတ်ခဲ့ရာ လူနေအိမ်များပေါ် ကျရောက်၍ မီးလောင်ကျွမ်းခဲ့သည်။
"ထန်တလန်တွင် စစ်ကောင်စီတပ်၏ လက်နက်ကြီးပစ်ခတ်မှုကြောင့် ဒေသခံများ၏ နေအိမ်များ မီးလောင်ပျက်စီး". 74 Media. 2021-09-18.မီးလောင်နေသော နေအိမ်များကို မီးငြှိမ်းသတ်ရန် ကြိုးပမ်းခဲ့သည့် ဒေသခံလူငယ်များကို စစ်တပ်ဘက်က ပစ်ခတ်ခဲ့ရာ ထန်တလန်ရာပြည့်နှစ်ခြင်းခရစ်ယာန်အသင်းတော် (TCBC) ၏ သင်းအုပ်ဆရာ ပါစတာ ကျူံးဗျက်ဟုမ်း ကျည်ထိမှန် သေဆုံးခဲ့သည်။
အဆိုပါမီးလောင်ကျွမ်းမှုကြောင့် နေအိမ် ၁၉ လုံး မီးလောင်ဆုံးရှုံးခဲ့သည်။
"စစ်ကောင်စီရဲ့ လက်နက်ကြီးပစ်ခတ်မှုကြောင့် ထန်တလန်မြို့ မီးလောင်မှုနဲ့ပတ်သက်ပြီး ဒေသခံလူငယ်ခေါင်းဆောင်တစ်ဦးနဲ့ ဆက်သွယ်မေးမြန်းချက်". ခေါနုသုန်. 2021-09-21.နောက်တစ်ရက်တွင် မြို့ပေါ်နေထိုင်သူအများစုသည် နေရပ်စွန့်ခွာကာ အိန္ဒိယနိုင်ငံနယ်စပ်သို့ ထွက်ပြေးတိမ်းရှောင်ခဲ့ကြပြီး မိသားစုအနည်းငယ်သာ ကျန်ရှိခဲ့သည်။
"ထန်တလန်ပြည်သူများ မြို့မှစွန့်ခွာပြီး အိန္ဒိယနယ်စပ်သို့ စစ်ရှောင်များလာ ". Federal Journal. 2021-09-20."ထန်တလန်တစ်မြို့လုံး နီးပါး စစ်ဘေးရှောင်". BBC Burmese. 2021-09-20. "ချင်း ထန်တလန်မြို့ တမြို့လုံးနီးပါးတိမ်းရှောင်နေရ" VOA News. 2021-09-20. CDF-Thantlang တပ်ဖွဲ့၏ အလစ်အငိုက်တိုက်ခိုက်မှုများကို မကြာခဏ ခံရပြီးနောက် စက်တင်ဘာလ ၂၀ ရက်နေ့တွင် စစ်တပ်မှ စခန်းချရာ ပတ်ဝန်းကျင်ရှိ ထန်တလန်မြို့နေလူထုကို မြို့မှရှောင်ရန် အမိန့်ထုတ်ပြန်ခဲ့ပြီး စက်တင်ဘာ ၂၁ ရက်နေ့အထိ နောက်ဆုံးရက်အဖြစ် သတ်မှတ်ပေးခဲ့သည်။
"အကြမ်းဖက်စစ်တပ်၏ ခြိမ်းခြောက်မှုကြောင့် ထန်တလန်တမြို့လုံးနီးပါး နေရပ်စွန့်ခွာ". DVB Burmese. 2021-09-20. ၂၀၂၁ ခုနှစ် အောက်တိုဘာလ ၂၉ ရက်နေ့ နံနက် ၁၀ နာရီခန့်တွင် ထန်တလန်မြို့၌ ဈေးဆိုင်တစ်ခုကို ဖောက်ထွင်းနေသည့် စစ်ကောင်စီစစ်သားတစ်ဦးအား ထန်တလန် CDF အဖွဲ့က ပစ်သတ်လိုက်ပြီးနောက် စစ်ကောင်စီတပ်မှ ရည်ရွယ်ချက်ရှိရှိ လက်နက်ကြီးများဖြင့် ပစ်ခတ်ကာ နေအိမ်များကို ဝင်ရောက်မီးရှို့ခြင်းများ ပြုလုပ်ခဲ့သည်။
https://www.youtube.com/watch?v=we7BryLbdv0 ထို့ကြောင့် ထန်တလန်မြို့ပေါ်ရှိ Church on the Rock (COTR) ခရစ်ယာန်ဘုရားကျောင်းနှင့် Presbyterian ခရစ်ယာန်ဘုရားကျောင်း အပါအဝင် အိမ်ခြေ ၁၅၀ ကျော် မီးလောင်ကျွမ်းခဲ့သည်။
ထန်တလန်မြို့ပေါ်တွင် စုစုပေါင်း အိမ်ခြေ ၁,၈၀၀ ကျော်ရှိပြီး လူဦးရေ ၁၀,၀၀၀ ကျော် နေထိုင်ကြသော်လည်း စစ်တပ်၏ ခြိမ်းခြောက်မှုများကြောင့် မြို့လုံးကျွတ်ရှိ ပြည်သူများ အိန္ဒိယနိုင်ငံ၊ မီဇိုရမ်ပြည်နယ်ရှိ ကျေးရွာများသို့ ထွက်ပြေးတိမ်းရှောင်ခဲ့ရသည်။
"". 2021-09-30. ၂၀၂၁ ခုနှစ် အောက်တိုဘာလတွင် ထန်တလန်မြို့၌ တိုက်ပွဲများ ဆက်လက်ပြင်းထန်လာရာ မြို့ခံလူထုမှာ မရှိတော့ဘဲ စစ်ကောင်စီတပ်ဖွဲ့ဝင်များသာ ကျန်ရှိခဲ့သည်။
ထိုအခြေအနေတွင် ချင်းပူးပေါင်းရေးတပ်ဖွဲ့များက မြို့သိမ်းပိုက်ရန် ကြိုးပမ်းမှုများကို ဆက်လက်လုပ်ဆောင်ခဲ့သည်။
ထင်ရှားသော မြို့ခံပုဂ္ဂိုလ်များ ဒေါက်တာမှုထန် - နိုင်ငံတော်စီမံအုပ်ချုပ်ရေးကောင်စီအဖွဲ့ဝင် ကိုးကား ပြင်ပလင့်ခ်များ "Tlantlang Google Satellite Map" Maplandia.com Category:မြန်မာနိုင်ငံရှိ မြို့များ Category:ချင်းပြည်နယ်ရှိ မြို့များ။